##  „ვამტკიცებ“

 **საქართველოს ჭადრაკის ფედერაციის**

**პრეზიდენტი გიორგი გიორგაძე**

 **16.01.2012**

##

##  საქართველოს ჩემპიონატი 14 წლამდე ასაკის ჭაბუკთა და გოგონათა შორის

 **3-12 აპრილი 2012 წ. ქ.თბილისი, ჭადრაკის სასახლე.**

 **დ ე ბ უ ლ ე ბ ა**

1. სისტემა და კვალიფიკაცია: ტურნირი ტარდება ფიდეს წესებით, შვეიცარული სისტემით 9 ტურად. ტურნირში დაითვლება ფიდეს რეიტინგი.
2. დროის კონტროლი: ყოველ პარტიაზე თითოეულ მონაწილეს მიეცემა 90 წუთი 40 სვლაზე, შემდეგ 30 წუთი პარტიის ბოლომდე, ყოველ სვლაზე (პირველი სვლიდან) 30 წამის დამატებით.
3. მონაწილენი: ტურნირში დაიშვებიან 1998 წლის 1 იანვრის შემდეგ დაბადებული საქართველოს ჭადრაკის ფედერაციის წევრი ჭაბუკები და გოგონები. ღონისძიებაში მონაწილეობისათვის მოჭადრაკეებმა რეგისტრაციისას უნდა წარმოადგინონ განმეორებითი დაბადების მოწმობის დედანი ასლთან ერთად. ღონისძიებაში მონაწილეობისათვის ასევე სავალდებულოა საქართველოს ჭადრაკის ფედერაციის საწევროს გადახდა. სამივლინებო ხარჯებს გაიღებენ მიმავლინებელი ორგანიზაციები.
4. სატურნირო შესატანი: საქართველოს რეგიონებიდან „გასული“ მოჭადრაკეებისათვის – 15 ლარი, დარჩენებისათვის – 25 ლარი.
5. თაი – ბრექი: ორი ან რამოდენიმე მონაწილის მიერ თანაბარი რაოდენობის ქულების დაგროვების შემთხვევაში ადგილები განაწილდება პროგრესით (თავისი რეგრესით). თუ პირველი ან მეორე ადგილის გაყოფის შემთხვევაში პროგრესიც თანაბარი იქნება, მაშინ დაინიშნება:

– ორი პარტიისაგან შემდგარი დამატებითი მატჩი სწრაფ ჭადრაკში. თითოეულ მონაწილეს მიეცემა 15 წუთი,

 ყოველ სვლაზე 10 წამის დამატებით.

– ორი პარტიისაგან შემდგარი დამატებითი მატჩი ბლიცში. თითოეულ მონაწილეს მიეცემა 5 წუთი.

– „არმაგედონი“ ერთი პარტია. თეთრებს მიეცემათ 6 წუთი, შავებს კი 5 წუთი. ყაიმის შემთხვევაში

 გამარჯვებულად გამოცხადდებიან შავები.

1. ტურნირის განრიგი:

|  |  |  |  |
| --- | --- | --- | --- |
| რიცხვი | დღე | საათი | ტური |
| 3 აპრილი | სამშაბათი | 11:00 - 18:00 | რეგისტრაცია |
| 4 აპრილი | ოთხშაბათი | 15:00 | გახსნა |
| 4 აპრილი | ოთხშაბათი | 15:00 | I ტური |
| 5 აპრილი | ხუთშაბათი | 15:00 | II ტური |
| 6 აპრილი | პარასკევი | 15:00 | III ტური |
| 7 აპრილი | შაბათი | 15:00 | IV ტური |
| 8 აპრილი | კვირა | 15:00 | V ტური |
| 9 აპრილი | ორშაბათი | 15:00 | VI ტური |
| 10 აპრილი | სამშაბათი | 15:00 | VII ტური |
| 11 აპრილი | ოთხშაბათი | 15:00 | VIII ტური |
| 12 აპრილი | ხუთშაბათი | 11:00 | IX ტური |
| 12 აპრილი | ხუთშაბათი | 15:00 | დახურვა |

1. საერთო წესები:
* ტურის დაწყებიდან ერთ საათზე მეტის დაგვიანების შემთხვევაში მონაწილეს ჩაეთვლება წაგება.
* პარტიის მსვლელობისას მობილურის დარეკვის შემთხვევაში მონაწილეს ჩაეთვლება წაგება.
* ნებისმიერ მონაწილეს უფლება აქვს გაასაჩივროს მსაჯთა კოლეგიის გადაწყვეტილება სააპელაციო კომიტეტში, რომელიც არჩეული იქნება საქართველოს ჩემპიონატის გახსნის ცერემონიალზე.

მონაწილე ვალდებულია წერილობით პროტესტთან ერთად საქართველოს ჭადრაკის ფედერაციაში გადაიხადოს 25 ლარი, რომელიც პროტესტის დაკმაყოფილების შემთხვევაში უკან დაუბრუნდება.

პროტესტი განხილული უნდა იყოს სააპელაციო კომიტეტის მიერ ტურის დამთავრებიდან 15 წუთის განმავლობაში.

1. გამარჯვებულები:
* 1–3 ადგილზე გასული მოჭადრაკეები დაჯილდოვდებიან მედლებითა და დიპლომებით.
* 1–2 ადგილზე გასული მოჭადრაკეები მიიღებენ შესაბამისად 14 წლამდე ასაკის მოჭადრაკეთა მსოფლიოსა და ევროპის ჩემპიონატების საგზურებს. საქართველოს ჩემპიონებს ეძლევათ საგზურის არჩევის უფლება.
* 1–10 ადგილზე გასულ მოჭადრაკეებს უფლება ეძლევათ საკუთარი ხარჯებით მონაწილეობა მიიღონ ევროპის და მსოფლიოს ახალგაზრდულ ჩემპიონატებში. დანარჩენმა მსურველებმა კი საქართველოს ჭადრაკის ფედერაციაში უნდა გადაიხადონ 100 ევროს ექვივალენტი ლარებში.

ტურნირის დირექტორი – საქართველოს ჭადრაკის ფედერაციის ვიცე–პრეზიდენტი ზურაბ მიქაძე.

 მთავარი მსაჯი – საერთაშორისო არბიტრი ევგენი მელიქსეთ–ბეგი.